AMFIKLIA-Αμφίκλεια: Τα χελιδόνια του Σεπτέμβρη από την Μαρία Σκουρολιάκου
Τα χελιδόνια του Σεπτέμβρη από την Μαρία Σκουρολιάκου
Σε λίγο θάρθουνε
τα χελιδόνια του Σεπτέμβρη,
Μέσα σε αίθουσες ονείρων
θα γράφουνε την αλφαβήτα
με τα καθαρά τους μάτια.
Θα στέλνουνε φιλιά απ' το παράθυρο,
να ταξιδέψουν όπου αγαπούν.
θα πάρουνε τις λερωμένες μας ζωές
μέχρι τον Ιορδάνη.
Κάποιοι θα φτάσουν
άλλοι θα διπλωθούν στα δυό.
Μην πεις και πάλι τρεις φορές
''ουκ οίδα''.